**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO UAB „LAZDIJŲ VANDUO“ 2019 METŲ VEIKLOS ATASKAITAI

2020 m. balandžio 22 d. Nr. 34-339

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais, Lazdijų rajono savivaldybės taryba nusprendžia:

1. Pritarti uždarosios akcinės bendrovės „Lazdijų vanduo“ 2019 metų veiklos ataskaitai. (pridedama).
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Indrė Adomynienė, mob. 8 613 05 460

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO UAB „LAZDIJŲ VANDUO“ 2019 METŲ VEIKLOS ATASKAITAI“ PROJEKTO**

**AIŠKINAMASIS RAŠTAS**

2020 m. balandžio 20 d.

Lazdijų rajono savivaldybės tarybos sprendimo „Dėl pritarimo UAB „Lazdijų vanduo“ 2019 metų veiklos ataskaitai“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1026](http://www.infolex.lt/lazdijai/Default.aspx?Id=3&DocId=44902) „Dėl Lazdijų rajono savivaldybės tarybos veiklos reglamento patvirtinimo“, 223 ir 229 punktais.

**Parengto sprendimo projekto tikslai ir uždaviniai.** Tikslas – susipažinti ir pritarti UAB „Lazdijų vanduo“ 2019 m. veiklos ataskaitai. Uždavinys – įgyvendinti teisės aktus.

UAB „Lazdijų vanduo“ teisinė forma – uždaroji akcinė bendrovė. Lazdijų rajono savivaldybė yra šios uždarosios akcinės bendrovės akcininkė ir kontrolinio akcijų paketo turėtoja (Lazdijų rajono savivaldybei 2019 m. gruodžio 31 d. priklausė 99,70 proc. bendrovės akcijų).

UAB „Lazdijų vanduo“ ūkinės komercinės veiklos pobūdis ir veiklos rūšys: vandens rinkimas, valymas ir paskirstymas; sausinimo ir drėkinimo sistemų tiesimas; vandentiekio ir panašių sistemų įrengimas; nuotekų rinkimas ir apdorojimas; kitų atliekų rinkimas ir apdorojimas; sanitarinė, žemės, vandens bei grunto gerinimo ir panaši veikla, daugiabučių namų bendrojo naudojimo objektų administravimo paslaugos.

UAB „Lazdijų vanduo“ įstatinio kapitalo dydis 2019 m. gruodžio 31 d. – 2307487,08 Eur. UAB „Lazdijų vanduo“ 2019 metais patyrė 14 837 Eur balansinių nuostolių. 2018 m. bendrovė patyrė 8231 Eur balansinių nuostolių, t. y. 2019 metais, palyginus su 2018 metais, bendrovė patyrė 6606 Eur balansinio nuostolio daugiau.

**Kokių rezultatų laukiama.** Priėmus šį Lazdijų rajono savivaldybės tarybos sprendimą, bus įgyvendintos Lazdijų rajono savivaldybės tarybos veiklos reglamento 223 ir 229 punktuose numatytos prievolės.

**Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Parengtas sprendimo projektas neprieštarauja galiojantiems teisės aktams. Priėmus sprendimo projektą, neigiamų pasekmių nenumatoma.

**Kaip šiuo metu yra sureguliuoti projekte aptarti klausimai bei kokie šios srities teisės aktai tebegalioja (pateikiamas šių aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.** Priėmus sprendimo projektą, galiojančių teisės aktų pakeisti ar panaikinti nereikės.

**Projekto rengimo metu gauti specialistų vertinimai ir išvados.** **Projekto rengimo metu gauti specialistų vertinimai ir išvados.** Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vedėja Indrė Adomynienė.

Vietinio ūkio skyriaus vedėja Indrė Adomynienė